Z A P I S N I K

1. (konstituirajuće) sjednice Vijeća Mjesnog odbora Glavnica Donja
održane 25. lipnja 2025.

Sjednica se održava u Područnom uredu Gradske uprave Sesvete, u Sesvetama, Trg Dragutina Domjanića 4, soba broj 23A, s početkom u 10,00 sati.


Sukladno članku 4. Poslovnika o radu Vijeća Mjesnog odbora Glavnica Donja, sjednici predsjedava Stjepan Frigan . Nakon intoniranja himne Republike Hrvatske i kraćeg pozdravnog govora predsjedatelj konstatira nazočnost većine članova Vijeća i otvara konstituirajuću sjednicu Vijeća Mjesnog odbora Glavnica Donja.

Predsjedatelj konstatira da je nazočno 3 izabranih članova, odnosno zamjenika članova, od ukupno pet članova Vijeća, što znači da Vijeće može pravovaljano odlučivati.

NAZOČNI IZABRANI ČLANOVI VIJEĆA:

Stjepan Frigan, Marijan Šijanski, Lana Zrnić
NENAZOČNI IZABRANI ČLANOVI VIJEĆA:


Josip Valetić, Mladen Bukal
OSTALI NAZOČNI:

· Helena Duspara – GU ZA MS, PROMET, CZ I SIGURNOST
· Vanja Anić – GU ZA MS, PROMET, CZ I SIGURNOST

Na prijedlog predsjedatelja Vijeće bez rasprave, jednoglasno, utvrđuje

DNEVNI RED

1. Zaključak o osnivanju i izboru članova Mandatnog povjerenstva – donošenje zaključka,

2. Zaključak o Izvješću Mandatnog povjerenstva o provedenim izborima za članove Vijeća Mjesnog odbora Glavnica Donja - donošenje zaključka,

3. Zaključak o izboru predsjednika Vijeća – donošenje zaključka,

4. Zaključak o Izbor potpredsjednika Vijeća – donošenje zaključka,

5. Odluka o izmjeni Poslovnika o radu Vijeća Mjesnog odbora Glavnica Donja,
6. Pitanja, prijedlozi i obavijesti.
Ad 1. Zaključak o osnivanju i izboru Mandatnog povjerenstva

Predsjedatelj predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.
Bez rasprave,  Vijeće jednoglasno (uz 3 glasa ZA) donosi

Z A K LJ U Č A K

o osnivanju  i o izboru članova  Mandatnog povjerenstva

1. Osniva  se Mandatno povjerenstvo Vijeća Mjesnog odbora Glavnica Donja (u nastavku teksta: Vijeće).

2. Zadaće Mandatnog povjerenstva  su:

- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata članovima Vijeća i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;

- podnositi izvješća o tome da su ispunjeni uvjeti za prestanak, odnosno mirovanje mandata članu Vijeća u slučajevima utvrđenim zakonom, Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;

- podnositi izvješća o tome da su ispunjeni uvjeti za početak obnašanja dužnosti zamjenika člana Vijeća.

3. U Mandatno povjerenstvo biraju se:


za predsjednika: Marijan Šijanski;


za članove:       1. Lana Zrnić i



             2. Mladen Bukal.

Predsjedatelj poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća. 

Izvješće Mandatnog povjerenstva o provedenim izborima za članove Vijeća   Mjesnog odbora Glavnica Donja 
Predsjednik Mandatnog povjerenstva podnosi izvješće. 
Predsjedatelj otvara raspravu.

Ad 2. Zaključak o Izvješću Mandatnog povjerenstva o provedenim izborima za članove Vijeća Mjesnog odbora Glavnica Donja
Predsjedatelj predlaže donošenje Zaključka o Izvješću članova Mandatnog povjerenstva Vijeća te otvara raspravu.

Bez rasprave, Vijeće jednoglasno (uz 3 glasa ZA), donosi

ZAKLJUČAK

o Izvješću Mandatnog povjerenstva o provedenim izborima za članove Vijeća

Mjesnog odbora Glavnica Donja
1. Prima se na znanje Izvješće Mandatnog povjerenstva i verificiraju se mandati sljedećim članovima/ članicama Vijeća Mjesnog odbora Glavnica Donja:


1. Josip Valetić


KLGB
2. Stjepan Frigan


KLGB
3. Marijan Šijanski


KLGB
4. Mladen Bukal


HDZ, DP, HSU, HSS
5. Lana Zrnić


MOŽEMO! - SDP
2. Ovaj će zaključak biti objavljen na oglasnoj ploči u sjedištu Mjesnog odbora Glavnica Donja.
Polaganje prisege članova Vijeća

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.

Ad 3. Izbor predsjednika Vijeća
Predsjedatelj obavještava članove Vijeća da je-su u skladu s Poslovnikom Vijeća podnesen jedan prijedlog za izbor predsjednika Vijeća.

Prvi prijedlog – da se za predsjednika izabere Josip Valetić - podnijeli su članovi: Stjepan Frigan i Marijan Šijanski.
            Predsjedatelj otvara raspravu.

Budući da nitko ne traži riječ – predsjedatelj poziva izabrane članove Vijeća da dizanjem ruke daju svoj glas jednom od ponuđenih kandidata. Predsjedatelj daje na glasovanje prijedloge prema abecednom redu prezimena kandidata. 


Za kandidata Josip Valetić glasovalo je 3 člana Vijeća.

Predsjedatelj utvrđuje da je većinu glasova svih članova Vijeća dobio kandidat Josip Valetić i konstatira da Vijeće donosi
Z A K LJ U Č A K

o izboru predsjednika Vijeća Mjesnog odbora Glavnica Donja
1. Za predsjednika Vijeća Mjesnog odbora Glavnica Donja izabran je Josip Valetić.

2. Ovaj će zaključak biti objavljen na oglasnoj ploči u sjedištu Mjesnog odbora Glavnica Donja.

Predsjedatelj čestita izabranom predsjedniku i poziva ga da nastavi voditi sjednicu.

Predsjednik zahvaljuje članovima Vijeća na ukazanom mu povjerenju i nastavlja predsjedati.

Ad 4. Izbor potpredsjednika Vijeća
Predsjednik obavještava članove Vijeća da je-su u skladu s Poslovnikom Vijeća podnesen prijedlog za izbor potpredsjednika Vijeća.

Prvi prijedlog – da se za potpredsjednika izabere Stjepan Frigan - podnijeli su članovi: Lana Zrnić i Marijan Šijanski.
Predsjedatelj otvara raspravu.

Budući da nitko ne traži riječ  predsjedatelj poziva izabrane članove Vijeća da dizanjem ruke daju svoj glas jednom od ponuđenih kandidata. Predsjedatelj daje na glasovanje prijedloge prema abecednom redu prezimena kandidata. 


Za kandidata Stjepan Frigan glasovalo je 3 člana Vijeća.

Predsjedatelj utvrđuje da je većinu glasova svih članova Vijeća dobio kandidat  Stjepan Frigan i konstatira da Vijeće donosi

Z A K LJ U Č A K

o izboru potpredsjednika Vijeća

1. Za potpredsjednika Vijeća Mjesnog odbora Glavnica Donja izabran je Stjepan Frigan
2. Ovaj će zaključak biti objavljen na oglasnoj ploči u sjedištu Mjesnog odbora Glavnica Donja.
            Predsjednik čestita izabranom potpredsjedniku.

            Potpredsjednik zahvaljuje članovima Vijeća.

Ad 5. Odluka o izmijeni Poslovnika o radu Vijeća Mjesnog odbora Glavnica Donja
Predsjednik predlaže donošenje Odluke o izmijeni Poslovnika o radu Vijeća te otvara raspravu.

Bez rasprave,  Vijeće jednoglasno (uz 3 glasa ZA), donosi

ODLUKA
o izmijeni Poslovnika o radu Vijeća Mjesnog odbora Glavnica Donja
U Poslovniku o radu Vijeća Mjesnog odbora Glavnica Donja, donesenog na 25. sjednici, 22. svibnja 2023., u članku 40. stavak 2. mijenja se i glasi:


„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice. 

Članak 2.

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.

Ad 6. Pitanja, prijedlozi i obavijesti

Budući da nitko ne traži riječ, predsjednik zaključuje sjednicu.

Dovršeno u 10,15 sati.

KLASA: 024-08/25-003/989
URBROJ: 251-13-11-7/008-25-2
Sesvete, 25. lipnja 2025. 

Predsjednik

Vijeća Mjesnog odbora

            Glavnica Donja
Josip Valetić
